Hraungambri

Hraungambri, grámosi eða gamburmosi (fræðiheiti Racomitrium lanuginosum) er mosi sem myndar mjúkar, samfelldar breiður. Hann er einn algengasti mosinn í íslenskum hraunum og fyrsti landneminn og myndar breiður í 100 ára gömlum hraunum eða eldri. Á snjóléttum svæðum þá verður hann ráðandi í gróðurfari. Hraungambri vex hægt, aðeins um 5 - 15 mm á ári.Magnea Magnúsdóttir (2010). Leiðir til að fjölga mosum, einkum hraungambra (Rancomitrium lanuginosum). BS-verkefni við Landbúnaðarháskóla Íslands. Hann vex best þar sem úrkoma er mikil eða mikill raki í lofti og lofthiti frá 8-10 gráðum Celsíus.

Hraungambri  vex  í endann en deyr jafnframt að neðan. Þótt mosaplantan sé 20 cm löng  eru  aðeins um fimm cm fremst á sprotanum lifandi. Hraungambri lengist um 1 sm á ári og það  eru því um  5 ár frá því sprotahluti verður til þangað til hann hættir starfsemi og deyr. Ef hliðarsprotar hafa myndast verða þeir að nýjum plöntum þegar hlutinn fyrir neðan visnar.

Tilvísanir

 Heimildir 

 Hraungambri (Flóra Íslands)
 Floras of North America
 Leiðir til að fjölga mosum, einkum hraungambra (B.S. ritgerð Magnea Matthíasdóttir)
 Mbl. 16. desember 2000, Á íslandi vaxa 600 tegundir af mosum

Flokkur:Mosar
Flokkur:Skeggmosaætt